open-index/open-wikipedia-markdown huggingface dataset:
Səyavuş Məmmədzadə

**Məmmədzadə Səyavuş İmran oğlu** () — şair, nasir, tərcüməçi, Azərbaycan Yazıçılar Birliyinin üzvü (1964). "Əməkdar incəsənət xadimi" (27.01.2003).

## Həyatı
Səyavuş Məmmədzadə 1935-ci il oktyabrın 2-də Bakıda müəllim ailəsində anadan olmuşdur. Orta məktəbi bitirdikdən sonra ADU-nun filologiya fakültəsində təhsil almışdır (1953–1958). Ədəbi fəaliyyətə tələbəlik illərindən başlamışdır. "Sınaq" adlı ilk şeiri və A. Əlizadənin şeirinin rus dilinə tərcüməsi 1956-cı ildə universitetin çoxtirajlı "Lenin tərbiyəsi uğrunda" qəzetində dərc olunmuşdur. Həmin vaxtdan "Molodyoj Azerbaydjana" qəzetində mütərcim, sonralar ədəbi işçi işləmişdir. Onun ədəbi fəaliyyətində poeziya, nəsr, publisistika, bədii tərcümə xüsusi yer tutur. Moskvada M. Qorki adına Ədəbiyyat İnstitutunun bədii tərcümə bölməsini bitirmişdir (1959–1966). Azərbaycan Dövlət Nəşriyyatında redaktor, "Literaturnıy Azerbaydjan" jurnalında ədəbi işçi, tənqid və publisistika şöbəsinin müdiri (1967–1976), Azərbaycan Yazıçılar Birliyində referent-məsləhətçi (1977–1995) vəzifəsində işləmişdir. Azərbaycan poeziyasından rus dilinə ilk poetik tərcüməsi – Ağacavad Əlizadənin Səməd Vurğuna həsr etdiyi şeiri 1956-cı ildə "Lenin tərbiyəsi uğrunda" qəzetində çıxmışdır.

Azərbaycan klassik və müasir ədəbiyyatından rus dilinə, eləcə də rus, bolqar, Ukrayna, Polşa ədəbiyyatından Azərbaycan dilinə etdiyi tərcümələri dövri mətbuatda çap etdirmişdir.

Bakı şəhəri Səbail rayon İcraiyyə Komitəsi zəhmətkeş deputatları Sovetinin deputatı (1979–1981) olmuş, Azərbaycan Kommunist Partiyasının XXIX qurultayına nümayəndə seçilmişdir.

Bolqarıstanda dəfələrlə yaradıcılıq ezamiyyətində olmuş, klassik macar şairi Endre Adinin anadan olmasının 100 illiyi yubileyində iştirak edən Sovet nümayəndə heyətinin tərkibində Macarıstana getmişdir (1977).

3 sentyabr 2022 tarixində vəfat etmişdir.

## Mükafatları
* "Əməkdar incəsənət xadimi" — 27.01.2003

## Əsərləri
* 1.Небо. Баку: Азернешр, 1968, 78 стр.
* 2.Тверской бульвар (повести). Баку: Гянджлик, 1971, 112 стр.
* 3.Самоутверждение (стихи, переводы). Баку: Азернешр, 1976, 126 стр.
* 4. Bir yuxusuz gecə (oçerklər). Bakı: Gənclik, 1976, 56 səh.
* 5.Ночные яблоки (рассказы). Баку: 1979, 120 стр.
* 6. Günəbaxan insanlar (şeirlər). Bakı: Yazıçı, 1983,
* 7. Komendant saatı (şeirlər). Bakı: Gənclik, 1995, 45 səh.

### Tərcümələri
(rus dilinə)
* 1.Кямал Талыбзаде. Аббас Сиххат. Баку: Детюниздат, 1963,
* 2.Мамед Араз. Пой Аракс. M.: Советский писатель, 1966, 66 стр.
* 3.Сохраб Тахир. Песня мужества. M.: Советский писатель, 1966, 90 стр.

(bolqar dilindən):
* 1. Bolqar hekayələri. Bakı: Yazıçı, 1980, 120 səh.
* 2. Georgi Strumski. Odlar yurdu. Bakı: Yazıçı, 1982, 90 səh.
* 3. Yordan Milev. İnsanlar və səhralar. Bakı: Yazıçı, 1983, 200 səh.
* 4. Bolqar çələngi. Bakı: Yazıçı, 1987, 276 səh. (şərikli)

## İstinadlar
Arif Abdullazadə

**Abdullazadə Arif Əbdürrəhman oğlu** () — şair, nasir, alim, ədəbiyyatşünas, tərcüməçi, 1969-cu ildən Azərbaycan Yazıçılar Birliyinin üzvü, filologiya elmləri doktoru (1977).

## Həyatı

Arif Abdullazadə 1940-cı il aprelin 5-də Şəki şəhərində anadan olmuşdur. Orada 11 saylı şəhər orta məktəbini bitirəndən sonra ADU-nun filologiya fakültəsində təhsil almışdır (1956-1961).

Azərbaycan SSR Elmlər Akademiyasının əsaslı kitabxanasında və Nizami adına Ədəbiyyat muzeyində redaktor mütəxəssis, kiçik elmi işçi (1961-1962), Nizami adına Ədəbiyyat İnstitutunda kiçik elmi işçi (1962-1968), böyük elmi işçi (1968-1976), aparıcı elmi işçi (1976-1993), Müasir Azərbaycan ədəbiyyatı şöbəsində müdir vəzifəsində çalışmışdır (1993-2002).

Türkiyədə tərcüməçi kimi fəaliyyət göstərmişdir (1970-1972).

2002-ci il mayın 31-də Bakıda vəfat etmişdir.

## Yaradıcılığı
A.Abdullazadə 1966-cı ildə "Öztəmirin həyat və yaradıcılığı" mövzusunda namizədlik, 1977-ci ildə "Azərbaycan poeziyasında yaradıcılıq üslubları" mövzusunda doktorluq dissertasiyalarını müdafiə etmişdir. İlk bədii əsəri 1957-ci ildə dərc olunmuşdur. 5 romanın, 5 monoqrafiyanın və s. əsərlərin müəllifidir. A.Abdullazadə Cəlil Məmmədquluzadənin Novruzəli, Usta Zeynal, Qurbanəli bəy, İskəndər, Hacı Həsənağa, Şeyx Nəsrullah və s. ədəbi qəhrəmanları haqqında silsiləvi şeirlər yazmışdır. Bu şeirlərdə həmin personajların poetik üslubda təhlili verilir, xarakter cizgiləri əks etdirilir.
## Əsərləri

*Arzular. Bakı: Azərnəşr, 1964, 143 səh.
*Könüllərin dünyası. Bakı: Azərnəşr, 1966, 183 səh.
*Hər yerdə, hər zaman. Bakı: Azərnəşr, 1969, 72 səh.
*Ana dünyamız. Bakı: Azərnəşr, 1975, 74 səh.
*Novatorluq və üslub. Bakı: Elm, 1976, 112 səh.
*Sevin Azərbaycanı. Bakı: Gənclik, 1979, 104 səh.
*Bir ovuc torpaq. Bakı: Gənclik, 1982, 287 səh.
*Səninlə sənsiz. Bakı: Yazıçı, 1983, 136 səh.
*Şairlər və yollar. Bakı: Elm, 1984, 224 səh.
*Duyum (roman). Bakı: Gənclik, 1986, 336 səh.
*Bəxtimizin kitabı (şeirlər). Bakı: Yazıçı, 1988, 240 səh.
*Şair Cəfər Cabbarlı. Bakı: Elm, 1989, 180 səh.
*Od nə çəkdi. Bakı: Azərnəşr, 1990, 282 səh.
*Seçilmiş əsərləri. Bakı: Azərnəşr, 1991, 334 səh.

## Mənbə
*Cəlil Məmmədquluzadə Ensiklopediyası. Bakı,2008. səh.41.
Azər Abdulla

**Azər Abdulla oğlu Əhmədbəyli (Azər Abdulla)** () — şair, yazıçı, publisist, 1986-cı ildən Azərbaycan Yazıçılar Birliyinin üzvü, Azərbaycan Jurnalistlər Birliyinin üzvü (1977), filologiya elmləri namizədi (1986).

## Həyatı
Azər Abdulla 1940-cı il aprelin 1-də Qərbi Azərbaycanın Zəngəzur mahalının Mığrı bölgəsinin Lök kəndində kolxozçu ailəsində dünyaya göz açıb. Lök kəndi orta yediillik məktəbində, sonra qonşu kənd orta məktəbində təhsil almışdır. Azərbaycan Dövlət Universitetinin filologiya fakültəsinin dil və ədəbiyyat şöbəsini bitirmişdir (1962–1967).

Jurnalistik fəaliyyətinə "Azərbaycan məktəbi" jurnalında korrektor, "Mədəni ticarət" qəzetində ədəbi işçi işlərkən başlamış (1967–1969), ilk qələm təcrübələrini və şerlərini dövri mətbuatda çap etdirmişdir. "Qobustan" toplusunda texniki redaktor vəzifəsində çalışmışdır. "Oğuz Eli" qəzetinin əlavəsi olan "Yazıçı" qəzetinin baş redaktoru idi.

"Nazim Hikmət və Azərbaycan" mövzusunda namizədlik dissertasiyası müdafiə etmişdir.

Dövri mətbuatda şeir, hekayə və publisistik yazılarla müntəzəm çıxış edib.

Azər Abdulla 2021-ci il martın 20-də kəskin pnevmoniyadan vəfat edib. Xırdalan qəbiristanlığında dəfn olunub.

## Əsərləri
#Bir durna qatarıyıq. Bakı: Gənclik, 1969, 36 səh.
#Gedirəm gündoğana. Bakı: Gənclik, 1979, 32 səh.
#Səni gözləyirəm. Bakı: Gənclik, 1984, 25 səh.
#Bəyaz çiçəklər. Bakı: Yazıçı, 1986, 136 səh.
#Oyun. Bakı: Yazıçı, 1989, 141 səh.
#Qəmərlidən keçən qatar. Bakı: Gənclik, 1969, 216 səh.
#Pa de şa. Bakı: Gənclik, 2005, 210 səh.
#Qapıları bir-bir döydüm. Bakı: Nurlar, 2007, 96 səh.
#Onlar qəmli idi. Bakı: 2007, "Vektor" Nəşrlər Evi, 242 səh.
#Havalı sular, sevdalı sular. Bakı: 2009, "Vektor" Nəşrlər Evi, 170 səh.
#Kəpənək bayramı. Bakı: 2012, "MBM" nəşriyyatı, 184 səh.
#Azerbaycandan hikayeler.İstanbul: 2012,"Gökyüzü", Yayınları, 232 səh.
#Şəftəli qoxusu. Tehran: 2012, "Xudafərin", 204 səh.

## İstinadlar
Ələkbər Salahzadə

**Ələkbər Salahzadə** () — şair, tərcüməçi, Azərbaycan Yazıçılar Birliyinin üzvü (1968), Rəsul Rza adına mükafat laureatı (2002), Əməkdar incəsənət xadimi (2005). 

## Həyatı
Məmmədsalahlı Ələkbər Baba oğlu – 1941-ci il martın 15-də Qonaqkənd (indiki Quba) rayonunun Cimi kəndində anadan olmuşdur. Orta məktəbi Qonaqkənddə başa vurub ADU-nun  filologiya fakültəsində təhsil almışdır (1958-1963). Ədəbi fəaliyyətə orta məktəbdə oxuduğu illərdən başlamış, illər keçdikcə dövri mətbuatda çıxış etmişdir. "Azərbaycan" jurnalının ədəbi işçisi, "Tərcürmə saatı" radio jurnalının ştatdankənar redaktoru olmuşdur (1965-1967). Azərbaycan Sovet Ensiklopediyasında dil, ədəbiyyat, incəsənət redaksiyasında elmi redaktor (1966), "Gənclik" nəşriyyatında tərcüməçi, sonra poeziya üzrə redaktor (1968-1976), Azərbaycan Yazıçılar İttifaqında bədii ədəbiyyatın təbliği bürosunun direktor müavini (1976-1989) işləmişdir. Sonra "Ulduz" jurnalında poeziya şöbəsinin müdiri (1989-1992), baş redaktor  (1992-2004), "Qobustan" jurnalının baş redaktoru (2004) vəzifəsində çalışmışdır. 60-cı illərdən fəal ədəbi fəaliyyətə başlamışdır. Bədii tərcümə ilə də ardıcıl məşğul olur. Əsərləri xarici ölkə xalqlarının dillərinə çevrilmişdir. 100-dən çox essesi, məqaləsi çap olunub. Radio-pyesləri, 20-dən artıq uşaq nağılı vardır. "Kölgədən qorxan" (1983) Şəki, "Yayın qış gecələri" (1985) Sumqayıt, "Nağaraçı naxırçı" (1987) pyesləri Ağdam Dövlət Dram Teatrında tamaşaya qoyulmuşdur.

## Əsərləri

## Tərcümələri
(ruscadan)
*1.A.Tarkovski. Gözəl Gülayim haqqında povest. Bakı: Gənclik, 1970, 192 səh.
*2.Pyatras Svirka, Tülkünün kələyi. Bakı: Gənclik, 1970, 16 səh.
*3.A.Platonov. Dörd hekayə. Bakı: Gənclik, 1971, 51 səh.
*4.Lorens  Sterin, Fransaya və İtaliyaya sentimental səyahət. Bakı: Gənclik, 1973, 166 səh.
*5.A.V.Sofranov. Vida poeması. Bakı: Yazıçı, 1980, 148 səh.

## İstinadlar
Oş Dövlət Universiteti

**Oş Dövlət Universiteti** — Qırğızıstanın şimal-qərbində yeləşən Oş vilayətinin mərkəzi Oş şəhərindəki bir universitetdir. Qırğızıstanın ən böyük və ən qədim universitetlərindən biridir.

## Həmçinin bax

## İstinadlar

## Xarici keçidlər
*
Məzrəli (Saatlı)

**Məzrəli** — Azərbaycan Respublikasının Saatlı rayonunun Məzrəli kənd inzibati ərazi dairəsində kənd.

## Əhalisi
Əhalisinin sayı 1027 nəfərdir.

### Tanınmış şəxslər
* Sakit Yaqubov (1953–) — Azərbaycan Dövlət İqtisad Universitetinin elm üzrə prorektoru, iqtisad elmləri doktoru, professor.

## Mədəniyyəti
Kənddə məscid, kənd xəstəxanası, orta təhsil məktəbi, kitabxana, bələdiyyə binası yerləşir.

## Coğrafiyası və iqlimi
Kənd Saatlı şəhərindən 9&nbsp;km qərbdə, Araz və Kür çaylarının arasında, Mil düzündə yerləşir. Saatlı və İmişli rayonlarının sərhəddindədir.

## İqtisadiyyatı
Kənd əhalisinin əsas məşğuliyyəti maldarlıq və kənd təsərrüfatıdır.

## İstinadlar
Gotan Project

**Gotan Project** — Parisdən olan musiqi qrupu. Qrupun tərkibinə Filip Koen Solal (Fransa), Eduardo Makaroff (Argentina) və Kristof Müller (İsveçrə) daxildir.

## İstinadlar
Binə

**Binə** — Azərbaycan Respublikasının Xəzər rayonunun inzibati ərazi vahidində şəhər tipli qəsəbə; 
Xəzər rayonunun əhalisinin sayına görə ən böyük qəsəbəsi.

## Tarixi
Binə ərazisinə görə Bakının Maştağadan sonra ən böyük ikinci qəsəbəsidir. Məskunlaşma baxımından Abşeronun ən cavan yaşayış məntəqələrindən biri sayılır. Burada XVII əsrin ortalarından etibarən əhali daimi olaraq məskunlaşmağa başlamışdır. Yerli əhali ənənəvi olaraq heyvandarlıq, əkinçilik, son onilliklərdə istixana təsərrüfatı (gül, pomidor, xiyar becərilməsi) ilə məşğul olmuşdur. Qəsəbə ərazisində bir neçə ictimai və dini abidələr mövcuddur. Bunlardan 1814—1815 və 1878—1879-cu illərdə inşa olunan iki el hamamını, 1877-ci ildə tikilən Hacı Ərəb və 1916-cı ildə istifadəyə verilən "Möhsin Səlim" məscidini qeyd etmək olar.

## Mədəniyyəti
Heydər Əliyev adına Bakı Beynəlxalq Hava Limanı bu qəsəbə ərazisində yerləşir. Həmçinin Milli Aviasiya Akademiyası da burada yerləşir.

## Coğrafiyası və iqlimi
İqlimi yayı quraq və isti, qışı mülayim keçən yarımsəhra-quru çöl iqlimidir. 
Ərazisinin çox hissəsində yarımsəhra landşaftı üstünlük təşkil edir.
Son illərdə əhalinin qəsəbəyə güclü miqrasiyasının nəticəsi olaraq, antropogenləşmə çox yüksəkdir.

Torpağı tipik boz-qonur və onun növləridir.Ümumən, Binə torpağı aşağı keyfiyyətli olsa da,suvarılan və gübrələnən torpaqlarda məhsuldarlıq yüksəkdir.

Qəsəbə ərazisində yerləşən Beynəlxalq Hava Limanının şüalandırıcı və radioaktiv təsirinin zeytun və digər ağaclara zərərverici təsiri müşahidə edilir. Bu amil nəzərə alınmazsa, qarağac, nar, badam, zeytun həmçinin, şam, küknar ağacları yaxşı bitir və məhsul verir.Binə qəsəbəsində Əhalinin sürətli artmasına baxmayaraq gecə vaxtı həyətyanı sahillərdə az da olsa, çöl tülküsü Çaqqal görmək mümkündür.

Həmçinin tısbağa kirpi bayquş nadirən də olsa görmək olar.Ən çox isə Küçələrdə sahibsiz it və pişiklər o cümlədən sərçə  göyərçin yarasa yazda qaranquş görmək adi haldır.

## Əhalisi
Burada ilk məskunlaşan əhali bəzi mənbələrə görə Kürkəndinin əhalisi, bəzi mənbələrə görə isə Nardaran kəndinin əhalisini olmuşdur. Qəsəbə əvvəllər Nardaran əhalisinin otlaq ərazisi olmuş və ilk məskunlaşan da məhz Nardaranlılar olmuşdur. 1989-cu ildə SSRİ-də keçirilən əhalinin siyahıyaalmasına əsasən Binə qəsəbəsinin əhalisinin sayı 22.809 nəfər təşkil edirdi. Hal-hazırda Binə qəsəbəsində qeyri-rəsmi məlumatlara görə 150.000-dən çox, statistik məlumatlara görə isə, təqribən 55.000 — 60.000 insan məskunlaşıb və son illərdə bu rəqəm qəsəbənin şəhərləşməsi ilə, dinamik  sürətdə artmağa davam edir.

Binə əhalisinin etnik tərkibini, əsasən, Nardaran , Kürkənd əhalisi və bundan əlavə Talış rayonlarından (Lerik ,Lənkəran, Astara, Masallı və s.) və aran rayonlarından təsərrüfat məqsədilə köçüb gələn insanlar təşkil edir. Binə sovxoz əhalisinin böyük əksəriyyətini ( Lerik , Naxçıvan və Cənub rayonlarından gələn insanlar həmçinin Gürcüstan gəlmələri ) təşkil edir . Tarixi Nardaran, Maştağa əhalisinin də böyük qismi Binədə məskunlaşıb.

## İstinadlar

## Mənbə

*
Ənvər Rza

**Rzayev Ənvər İsmayıl oğlu** (*Ənvər Rza*; ) — Azərbaycan şairi, tərcüməçi, 1985-ci ildən Azərbaycan Yazıçılar Birliyinin üzvü, filologiya elmləri namizədi (1969), dosent (1983).

## Həyatı
Ənvər Rza 1939-cu il martın 3-də Azərbaycanın Kəlbəcər rayonunun Aşağı Ayrım (Binə) kəndində anadan olmuşdur.

Orta məktəbi gümüş medalla bitirib. Azərbaycan Dövlət Pedaqoji Xarici Dillər İnstitutunun ingilis dili fakültəsində təhsil almışdır (1957–1962).

M. F. Axundov adına Azərbaycan Dövlət Pedaqoji Xarici Dillər İnstitutunda ingilis dili leksikası kafedrasında müəllim (1962–1967), baş müəllim (1967–1972), kafedra müdiri (1972–1979), Azərbaycan Dövlət Pedaqoji Xarici Dillər İnstitutunda ingilis dili leksikası kafedrasında dosent (1979–1987) işləmişdir.

1987-ci il iyunun 8-də Moskvada vəfat etmiş, vəsiyyətinə əsasən, öz doğma kəndində dəfn olunmuşdur.

## Yaradıcılığı
"Göz işığı" adlı ilk şeri "Ədəbiyyat və incəsənət" qəzetinin 10 fevral 1962-ci il tarixli sayında çıxdıqdan sonra bədii yaradıcılığa başlamışdır. Dövri mətbuatda şerləri və bədii tərcümələri ilə çıxış edir. Bayronun "Şilyon məhbusu", "Mazepa", "Parizina" poemalarını tərcümə etmişdir. "İngilis poeziyasının Azərbaycan dilinə tərcümə məsələləri" mövzusunda namizədlik dissertasiyası müdafiə etmişdir.

Ənvər Rza poetik şair və bacarıqlı tərcüməçi idi. V. Şeksprin, G. Bayronun poemalarını İngilis dilindən Azərbaycan dilinə tərcümə etmişdir. Bunlardan başqa, S. Vurğunun "Vaqif" dramını ingilis dilinə, G. Bayronun "Çayıld Haroldun Səyahəti" poemasını Azərbaycan dilinə tərcümə etmiş, vaxtsız ölüm imkan verməmişdir ki, onları tamamlasın.

## Əsərləri
# Sənsiz Bakı: Gənclik, 1969, 28 səh.
# Könlümə bahar düşüb. Bakı: Gənclik, 1970, 72 səh.
# Nə yaxşı görüşdük. Bakı: Yazıçı, 1985, 96 səh.
# Bəxtəvər dustaq (şeirlər və poemalar). Bakı: Azərnəşr, 1994, 172 s. Kəlbəcərə gedən yollar. Bakı:Azərnəşr,2010,410 səh.

## İstinadlar
Vüsal Murtuzəliyev

**Murtuzəliyev Vüsal Hasil oğlu** () — Azərbaycan aktyoru.

## Həyatı
Vüsal Murtuzəliyev 23 aprel 1982-ci ildə Sumqayıtda anadan olmuşdur. Sumqayıt şəhəri 21 saylı orta məktəbi bitirmişdir. Azərbaycan Dövlət Mədəniyyət və İncəsənət Universitetinin rejissorluq fakültəsini bitirmişdir.

2007-ci ildə ona böyük uğur gətirən "Cavid ömrü" filmində çəkilmişdir. Bu ekran əsərində o, Ərtoğrul Cavid obrazını yaratmışdır.

Vüsal Murtuzəliyev dublyaj sahəsində xüsusi uğurları olan aktyorlardandır. Hazırda Azad Azərbaycan televiziyasında qabaqcıl dublyaj aktyoru kimi çalışmaqda davam edir.

19 iyun 2025-ci ildə beyninə qan sızıb.

Aktrisa Dilarə Əliyevanın qardaşıdır.

## Filmoqrafiya
# Cümhuriyyət generalları (film, 2006)
# Cavid ömrü (film, 2007)
# Günaydın, mələyim! (film, 2008)
# Halal pullar (film, 2008)
# Cavad xan (film, 2009)
# Dolu (film, 2012)
# Sirr (teleserial, 2012)
# Miras(teleserial, 2015)
# Qaynanamız (serial 2015)
# Bütün təhdidlərdən uca (film, 2016)
# Bir zamanlar Şəkidə (film, 2017) ()
# Hoqqa (film, 2017)
# Son iclas (film, 2018)

## İstinadlar

## Mənbə
* "Cinema Debüt". //"Cinema News" jurnalı.- 2008.- iyun.- səh. 15.
Payızın 17 anı

## Məzmun
Film 2006-cı il noyabr ayının 24-dən dekabrın 11-ə qədər bağlanan ANS televiziyasının 17 gününü əks etdirir. 17 gün bağlı qalan ANS televiziyası filmdə bağlanma səbəblərinə toxunmur, sadəcə olaraq o günləri bir daha xatırlayır.

## Filmin heyəti

### Film üzərində işləyənlər
:**Müəllif :** Mir Şahin
:**Prodüser :** Amil Hacıyev
:**Rejissor :** Kənan Mustafayev
:**Montaj :** Amil Hacıyev
:**Montaj assistentləri :** Aydın Vəziroğlu, Ələkbər Azəroğlu
:**ANS Qrafika :** Seymur Əlibəyov, Səməd Abbasov
:**Arxivarius :** Gülnaz Əliyeva, Lamiyə Süleymanlı
:**Operator :** Ramin Yaqubov
:**Musiqisindən İstifadə edilən Bəstəkar :** Polad Bülbüloğlu ("Babək" filmindən) (titrlərdə yoxdur)
:**Aparıcı :** Mir Şahin (titrlərdə yoxdur)

### Arxiv kadrlarda iştirak edənlər
:Vahid Mustafayev (ANS Şirkətlər Qrupunun prezidenti)
:Anar Cəbrayıllı (titrlərdə yoxdur)
:Namiq Hüseynov (titrlərdə yoxdur)
:Kəmalə Xəlilova (titrlərdə yoxdur)
:Mir Şahin (titrlərdə yoxdur)
:Seyfulla Mustafayev (ANS Şirkətlər Qrupunun vitse-prezidenti)
:Azər Qarayev (ANS Tv-nin baş operatoru)
:Sevil Nuriyeva (titrlərdə yoxdur)
:Mais Məmmədov (ANS Tv-nin sədri)
:Sabir Rüstəmxanlı (titrlərdə yoxdur)
:Əhməd Şəfəq (titrlərdə yoxdur)
:Azərin (titrlərdə yoxdur)
:Namiq Məna (titrlərdə yoxdur)
:Elman Türkoğlu (titrlərdə yoxdur)
:Fuad Mustafayev (titrlərdə yoxdur)
:Naxış Mustafayeva (titrlərdə yoxdur)
:Ləman Əliəşrəfqızı (titrlərdə yoxdur)
:İlham Əliyev (Azərbaycan Respublikasının prezidenti)
:Çingiz Mustafayev (titrlərdə yoxdur)
:Heydər Əliyev (titrlərdə yoxdur)
:Vladimir Putin (titrlərdə yoxdur)
:Gerhard Şröder (titrlərdə yoxdur)
:Jak Şirak (titrlərdə yoxdur)
:Artur Rasizadə (titrlərdə yoxdur)
:Ramiz Mehdiyev (titrlərdə yoxdur)
:Murtuz Ələsgərov (titrlərdə yoxdur)
:Səddam Hüseyn (titrlərdə yoxdur)
:Viktor Yuşşenko (titrlərdə yoxdur)
:Əli Əhmədov (titrlərdə yoxdur)

## Xarici keçidlər
* Filmi izlə
Ləman Ələşrəfqızı

**Ləman Aləşrəf qızı İsmayılova** () — veriliş redaktoru, köşə yazarı, LAF TV-nin direktoru, Azərbaycan Respublikasının əməkdar jurnalisti (2015).

## Həyatı
Ləman Aləşrəf qızı İsmayılova Oğuz rayonunda anadan olmuşdur. Bakı Dövlət Universitetinin Jurnalistika fakültəsini bitirmişdir.

### Ailəsi
Ailəlidir, 2 övladı var. Oğlu Rəsul və qızı Nilufər.

## Fəaliyyəti
Universiteti bitirəndən sonra birinci iş yeri "Şəfqət" qəzetində olmuşdur. Sonra "Olaylar" İnformasiya Agentliyinin parlament müxbiri kimi fəaliyyətə başlayıb (1996). Ondan sonra "Azadlıq", "Hürriyyət", yenidən "Azadlıq" qəzetlərində işləmişdir (2002-ci ilə qədər).

2003-cü ildə ANS televiziyasına müraciət etmiş, yeni layihə olan "İç xəbər"də işləməyə başlamış, 8 il bu layihəsində çalışmışdır. İlk 6 ay "İç xəbər"də müxbir, sonra verilişin redaktoru, buraxılış rəhbəri, ən sonda isə "İç xəbər"in rəhbəri olmuşdur.

2012-ci ilin mart ayından 2016-cı il may ayınadək ANS-in "Xəbərçi" proqramında çalışıb. Şirkətin təsisçilərindən olan Seyfulla Mustafayevin əmri ilə ANS- dəki işinə xitam verilərək işdən çıxarılıb.

2018-ci ilin mart ayının 15-dən yenicə yaradılan "REAL Təhlil İnformasiya Mərkəzi" MMC-də çalışır.

2020-ci il 9 fevral növbədənkənar Parlament seçkilərinə qatılmış, deputat seçilə bilməmiş və nəticələrə etiraz etmişdir. İşlədiyi REAL TV-də fikir ayrılığı yaranmışdır. REAL TV-dən həmkarı Afət Telmanqızı ilə bərabər ayrılmışdır.

Daha sonra Afət Telmanqızı ilə birgə "LAF TV" internet televiziyasını təsis etmiş və ilk yayımı 28 may 2020-ci ildə gerçəkləşdirmişdir.

2015-ci ildə Azərbaycan Respublikasında kütləvi informasiya vasitələrinin inkişafındakı xidmətlərinə görə "Əməkdar jurnalist" fəxri adına layiq görülüb.

## Mükafatları
*Həsən bəy Zərdabi mükafatı
* "Qızıl qələm mükafatı"
* "Azərbaycan Respublikasının əməkdar jurnalisti" fəxri adı — 15 iyul 2015

## Filmoqrafiya
# Artilleriya allahı (film, 2015)
# "Sonuncu Qəhrəman" — 09.05.2015
# "Sərdar"
# "Əkinçi"—22.07.2015
# "Musiqinin Məcnunu"—17.09.2015
# "Sevgili Bayrağım"—09.11.2015
# "Yurd ilanı" — 01.07.2016
# Ağ adam (film, 2016)
# Ağıllılar və dəlillər (film, 2016)
# "Son beşik" — 05.02.2016
# "Diş ağrısı" — 20.03.2018
# "Topa tutulan baş" — 26.05.2018
# "Şapkalı Urus" — 22.07.2018
# "Bakı qoçuları" — 15.09.2018
# "Bir qalanın sirri" — 01.10.2018
# "Quzğun dəniz" — 08.10.2018
# "Dayaq" — 18.10.2018
# "Müşfiqə atılan güllə" — 29.10.2018
# "Baş qoyduğumuz ucalıq" — 09.11.2018
# "Azad heykəl qadın" — 27.12.2018
# "Güllələnən gül" — 20.01.2019
# "Allahın Lütfü" — 04.02.2019
# "613" — 26.02.2019
# "Nəhəng və firəng" — 28.05.2019
# "Əbədiyyət Nəsimi" — 09.07.2019

## İstinadlar

## Xarici keçidlər
* "Siyasət meydanı"#230 Mövzu: "Jurnalistlər Milli Məclisdə niyə təmsil olunmaq istəyirlər?"
Gerhard Şröder

**Gerhard Frits Kurt Şröder** (alm. *Gerhard Fritz Kurt Schröder*; 7 aprel 1944) — alman siyasətçisi, vəkil. 1998–2005-ci illərdə Almaniyanın federal kansleri.

## İstinadlar
Fuad Mustafayev

**Fuad Seyfulla oğlu Mustafayev** () — ANS Şirkətlər Qrupunda Təsisçilər Şurasının Fəxri Sədri (1991–2016).

## Həyatı
Mustafayev Fuad Seyfulla oğlu 1927-ci il 16 avqust tarixində Bakıda anadan olmuşdur. 1948-ci ildə Bakı Dəmiryol Texnikumunu, 1958-ci ildə Leninqrad Dövlət Hərbi Akademiyasını bitirmişdir.

1958–1964-cü illərdə hərbi qulluqda olmuşdur, hissə komandiri vəzifəsinədək yüksəlmişdir. 1965–1995-ci illərdə Tikinti Nazirliyində, Sənaye Tikinti Nazirliyində, Üzümçülük-Şərabçılıq komitəsində, Baş Kolxoz-sovxoz Tikinti Birliyində, Hidrometeorologiya İdarəsində rəhbər vəzifələrində işləmişdir.
1996–1999-cu illərdə ANS-Kommers şirkətinə rəhbərlik etmişdir. 1999-cu ildən 2016-cı ilədək Çingiz Mustafayev Fondunun Prezidenti idi.
1991-ci ildən 2016-cı ilədək ANS Şirkətlər Qrupunda Təsisçilər Şurasının Fəxri Sədri oldu.

Fuad Mustafayev 8 aprel 2019-cu ildə 91 yaşında vəfat etmişdir.

*Çingiz Mustafayevin atasıdır.
*Rafael Mustafayevin atasıdır.
*Vahid Mustafayevin atasıdır.
*Seyfulla Mustafayevin atasıdır.
*Naxış Mustafayevanın həyat yoldaşıdır.
İvanovka (İsmayıllı)

**İvanovka** — Azərbaycan Respublikasının İsmayıllı rayonunun İvanovka kənd inzibati ərazi dairəsində kənd. Sovet dövründən ölkədə qalan yeganə kolxoz.

## Tarixi
İvanovka İsmayıllı rayonunun mərkəzindən 12–14&nbsp;km cənub–qərbdə, Acınohur ön dağlığında yerləşir. Kəndin əsası 1847-cı ildə çar hakimiyyəti dövründə Qafqaza köçürülmüş ruslar tərəfindən qoyulmuşdur.

Kəndin adı da onun yaradıcısı olan kəndçi İvan Perşinin şərəfinə qoyulmuşdur. Onlar tez bir zamanda özlərinə yurd salıb qurub, qonşuları olan azərbaycanlılarla yaxın dost münasibətləri qurmuşlar.

Kənddə yeni orta məktəb, kitabxana, xəstəxana, doğum evi, uşaq bağçası, elektron ATS var.

## Əhalisi

13–22 aprel 2009-cu il Ümumazərbaycan əhali siyahıyaalınmasına əsasən İvanovka kənd inzibati ərazi dairəsində 2797 nəfər (1327 nəfəri kişilər, 1470 nəfəri qadınlar) əhali yaşayır.

## İqtisadiyyatı

1930-cı ildə İvanovkada o vaxtlar hər yerdə olduğu kimi "kolxoz" quruldu və o bugünkü günə kimi öz fəaliyyətini davam etdirir. Kolxoz bacarıqlı işçi və uzaqgörənliyi ilə seçilən Nikolay Vasilyeviç Nikitinin adını daşıyır. O, kolxoza 1994-cü ilə kimi düz 41 il rəhbərlik edib. Hazırda kənddə 1000-ə yaxın təsərrüfat qeydə alınıb.

İvanovkalılar üzümçülük, taxılçılıq və heyvandarlıqla məşğul olurlar. Çaxır, pendir və s. kimi məhsulları daxili bazarda öz yerlərini tutub. Kənddə bir neçə sex, park və zavod (məsələn: Kirəmit zavodu) fəaliyyət göstərir.

## Din
Kənddə "Molokan–ruhani xristian" dini icması fəaliyyət göstərir.

## Qalereya

Fields of Ivanovka Azerbaijan.jpg
İvanovka kəndindən ətraf ərazilərin görünüşü.jpg
İsmayıllı rayonunda İvanovka kəndinə aparan yol.jpg
İvanovkadakı Monolit şatosunda hazır şərablar.jpg


## İstinadlar

## Həmçinin bax
Namiq Kamal

**Namik Kamal** (; ) — Türkiyə şairi, jurnalist, nasir, tərcüməçi və ictimai xadim. Tənzimat ədəbiyyatının əsas nümayəndələrindən biri. "Gənc osmanlılar" cəmiyyətinin yaradıcılarından və rəhbərlərindən biri. Dərc etdiyi qəzetlər ("Azadlıq", London, 1863-1870; "Təlimat", İstanbul, 1872-1873) Türkiyədə konstitusion fikirlərin yayılmasında böyük rol oynamışdır. 1876-cı il ilk türk konstitusiya layihəsinin hazırlanmasında iştirak etmişdir. Mədəniyyətdə Avropa istiqamətinin tərəfdarı olmuşdur. 1865-ci ildə İbrahim Şinasinin mühacirətindən sonra "Təsviri-əfkar" qəzetini nəşr etməya başlamışdır. Namik Kamal türk romanının banilərindəndir. "Əli bəyin sərgüzəştləri" (1876), "Cəzmi" (1880) kimi romanlar onun qələminə aiddir. İlk dramı olan " Vətən yaxud Silistrə" (1873) əsəri Krım müharibəsi (1853-1856) ərəfəsindəki hadisələri əks etdirir. Müəllifə uğuru əsərin hökumət əleyhinə yazılması gətirib və bu səbəbdən yazıçı 38 ay müddətinə Kiprdəki Maqoz qalasında azadlıqdan məhrum edilib. Zindanda olarkən Namik Kamal "Zavallı uşaq" (1873), "Akif bey" (1874), "Gülnihal" (1875) əsərlərini yazmışdır. "Cəlaləddin, Xarəzm şahı" (1885) dramı monqol işğalına qarşı mübarizəyə həsr olunmuşdur.

## İstinadlar
Əli Quliyev (aşıq)

**Aşıq Əli Quliyev** (təxəllüsü: **Ürfan**; ) — azərbaycanlı aşıq, Azərbaycanın əməkdar mədəniyyət işçisi (2008).

## Həyatı
Əli Abuzər oğlu Quliyev 1950-ci ildə Tovuz rayonunun Əlimərdanlı kəndində anadan olub.

1972-ci ildə Azərbaycan İnşaat Mühəndisləri İnstitutunun memarlıq fakültəsini bitirmişdir. Tovuzda Hüseyn Bozalqanlı adına Ozan-aşıq Muzeyinin ilk direktoru olmuşdur

## Yubileyləri
3 mart 2011-ci ildə Azərbaycan Respublikası Mədəniyyət və Turizm Nazirliyinin təşkilatçılığı ilə Azərbaycan Dövlət Filarmoniyasında anadan olmasının 60 illiyinə həsr olunmuş yubiley gecəsi keçirilmişdir.

18 mart 2025-ci ildə anadan olmasının 75 illiyinə həsr olunmuş konsert proqramı təşkil edilib. Tədbir "Dədə Ələsgər Ocağı" İctimai Birliyinin təşkilatçılığı ilə Rəşid Behbudov adına Dövlət Mahnı Teatrında keçirilib.

## Kitabları
* "Sözdən pənah gətirmişəm" (2000)
* "Sazlı-sözlü dünyam" (2004)
* "Tanrı payı telli sazım" (2007)
* "Qəm daşıyan dərviş oldum" (2012)
* "Aşıq Əli Urfan (Quliyev) Şeirləri" (2022)

## Təltifləri
2008-ci ildən Azərbaycanın əməkdar mədəniyyət işçisidir.

5 mart 2023-cü ildə "Aşıq Ələsgər – 200" yubiley medalı ilə təltif olunmuşdur.

## İstinadlar

## Xarici keçidlər
Namiq Məna

**Namiq Həsən oğlu Əliyev** () təxəllüsü **Namiq Məna** — Azərbaycan meyxanaçısı, bədihəçi şairi. AYB Qubadlı Regional Bölmənin sədri, Mədəniyyət və Turizm Nazirliyinin Sumqayıt regional idarəsinin əməkdaşı. Yeni Azərbaycan Partiyasının üzvüdür.

## Həyatı
Namiq Həsən oğlu Əliyev 1 noyabr 1971-ci ildə Sumqayıt şəhərində anadan olub. Əslən Zəngəzurdandır. 28 saylı orta məktəbi bitirib. Mədəniyyət və İncəsənət universitetinin dram teatrı və kino aktyorluq fakültəsini bitirib. 10 yaşından şeir yazmağa başlayıb. Şifahi xalq ədəbiyyatının bir qolu olan bədihə (meyxana) janrı ilə fəaliyyət göstərib. 

*Qoyma ay qardaş vətən əldən gedir*, *Xəzan gəlibdir*, 
*Çəmən əldən gedir,* *Heydər Əliyev olacaq köməyimiz* 

1992-ci ildən bu bədihələr ilə tanınıb. Bir sıra yarışmalarda münsiflər heyətində olub. 2006-cı ildə "De gəlsin" söz yarışmasının qalibi olub. Qazandığı avtomobili Saray qəsəbəsində yerləşən xəstələr olan internata bağışlayıb. '
"Sözüm var, Sözün var?" adlı layihəlnin müəllifi olub. Heydər Əliyev fondunun dəstəyi ilə keçirilən 2-ci Beynəlxalq Muğam müsabiqəsinin yekun konsertinin aparıcısı olub. 2009-cu ildə Amerikanın səfiri və Amerikanın dövlət katibi Kandaliza Raysın dəvəti ilə 1 ay Amerikada Azərbaycan mədəniyyətinin və bədihə janrının təbliğatı ilə çıxışlar edib. Bir neçə kitab və bir çox şeirlərin müəllifidir. Dəfələrlə ön cəbhədə hərbi hissələrdə konsertlər verib. 20 noyabr 2019-cu il Sumqayıt şəhərinin sosial iqtisadi inkışafına görə "Tərəqqi" medalına layiq görülüb.

### Ailəsi
* Ailəlidir. 2 övladı var.
* Aktyor Ələkbər Əliyevin qardaşıdır.

## Filmoqrafiya
# Qız atası (teleserial, 2014) *(49-cu bölüm)*
# Qardaşlar (teleserial, 2015)
# Niyə (film, 2019)
# Səadət serialı
# Kişi ol serialı
# Kadrlar Şöbəsi

## İstinadlar
Ərtoğrul Cavid

**Ərtoğrul (Ərtoğrol) Cavid Rasizadə** () — Azərbaycan bəstəkarı. Azərbaycan şairi və dramaturqu Hüseyn Cavidin və Mişkinaz Cavidin oğlu, Turan Cavidin isə qardaşıdır.

## Həyatı

Ərtoğrul Hüseyn Cavid oğlu Rasizadə 22 oktyabr 1919-cu ildə Bakıda anadan olmuşdur. Azərbaycan Pedaqoji İnstitutunu (indiki APU) Fərqlənmə diplom ilə bitirmişdir (1940). Azərbaycan Dövlət Konservatoriyasında oxumuşdur (1941- 1942 Ü.Hacıbəyovun sinfi) İlk böyük əsəri fortepiano üçün yazılmış  "9 Variasiya"dır. (1941-1942 Ü.Hacıbəyova ithaf olunub). Skripka ilə fortepiano üçün poema (1941) Nizaminin "Sevgili yar gəlmiş idi" qəzəlinə, Nigar Rəfibəylinin "Eşq olsun", Türkmən şairi Kəminənin "Leylanın vəsfi", Tahir Rasizadənin "Səninlə olaydım" və s. şeirlərinə roman və mahnılar bəstələmişdir. Böyük Vətən müharibəsi başlarkən "Sərhəddən məktub" simfonik balladasının və marşlar yazmış, "Şeyx Sənan", "Məshəti" operaları bir sıra kamera və instrumental əsərləri yarımçıq qalmışdır.

1939-1942-ci illərdə Azərbaycan Dövlət Konservatoriyasında Bülbülün rəhbərlik etdiyi xalq musiqisini öyrənən elmi-tədqiqat kabinetində çalışmış, burada musiqi folkloru nümunələrinin toplamasında iştirak etmiş, 1941-1942–ci illərdə konservatoriyanın nəzdindəki musiqi məktəbində dərs demişdir. Azərbaycan xalq mahnılarını nota salmış, Avropa və rus bəstəkarlarını ayrıca notlar şəklində çap olunmuş romans və mahnılarını Azərbaycan dilinə tərcümə etmişdir. Şeirləri, pyesi və rəsmləri var.

1942-ci ildə tələbə olmasına baxmayaraq, ordu sıralarına çağrılmış, "Xalq düşməni"nin oğlu olduğu üçün cəbhəyə deyil, Gürcüstanda yerləşən fəhlə batalyonuna işləməyə göndərilmişdi.

14 oktyabr 1943-cü ildə Naxçıvanda vəfat etmişdir. Məzarı Hüseyn Cavidin Naxçıvandakı məqbərəsində atasının və anası Mişkinaz Cavidin qəbirləri ilə yan-yanadır.

## Ailəsi
Hüseyn Cavidin və Mişkinaz Cavidin oğlu, Turan Cavidin isə qardaşıdır.

## İstinadlar

## Ədəbiyyat
* Azərbaycan aşıq yaradıcılığı və Ərtoğrol Cavid. 12 cilddə, X c., Bakı: Çaşıoğlu, 2011, 304 s.

## Xarici keçidlər
*Ərtoğrul Cavid Iki Miniatür.Meşədə 
*Ərtoğrul Cavid, two miniatures
Cəfər Rəmzi

**Cəfər Rəmzi** (tam adı: **Cəfər Balaəmi oğlu İsmayılzadə**; ) — Azərbaycan şairi, ədəbiyyatşünas, tərcüməçi, 1985-ci ildən Azərbaycan Yazıçılar Birliyinin üzvü, filologiya elmləri namizədi (1968), Əmək veteranı (1977), Elm veteranı (1988).

## Həyatı
Cəfər Rəmzi 1905-ci il aprelin 9-da Bakının Mərdəkan kəndində, əkinçi ailəsinı doğulmuşdur. Burada dördsinifli məktəbdə ibtidai təhsil almış (1913–1917), sonra bir müddət əkinçiliklə məşğul olmuşdur. Sovet hakimiyyəti qurulduqdan sonra Mərdəkan gənclər özəyinin kitabxanasında işləmişdir (1920–1922). Bakı Darülmüəllimində (indiki Azərbaycan Dövlət Pedaqoji Universiteti) təhsilini davam etdirmişdir (1922–1927). APİ-nin dil və ədəbiyyat fakültəsini bitirmişdir (1929–1932). Bundan sonra uzun illər Bakı, Quba və Qazax orta məktəblərində müəllimlik etmişdir. APİ-nin Tarix fakültəsində qiyabi təhsil almış (1941–1942), Azərbaycan EA Şərqşünaslıq İnstitunun İran filologiyası şöbəsində işləmişdir (1958–1990). 1968-ci ildə "Yəğma Cəndaqinin poeziyası" mövzusunda namizədlik dissertasiyası müdafiə etmişdir.

Bədii yaradıcılığa 15 yaşından başlamış, şeirlərini "Sufi" təxəllüsü ilə yazıb-yaratmışdır (1954-cü ildən). Bundan sonra öz şeir, elmi əsər və tərcümələrini "Cəfər Rəmzi" təxəllüsü ilə dövri mətbuatda çap etdirmişdir. "Deyilən söz yadigardır" üç cildlik kitabın toplayını və tərtibçisidir. Klassik Şərq ədəbiyyatından seçmə nümunələri fars və ərəb dilindən çevirib çapa vermişdir. XIX–XX əsrlər poeziyasında satira problemi ilə məşğul olmuşdur.

1996-cı il sentyabrın 11-də Bakıda vəfat etmişdir. Mərdəkan qəbiristanlığında dəfn olunmuşdur.

## Əsərləri
# Şeirlər. Bakı: Azərnəşr, 1974, 92 səh.
# Azərbaycan klassik ədəbiyyatında işlədilən ərəb, fars sözləri lüğəti. Bakı: Maarif, 1966, 220 səh.
# Yəğma Cəndaqinin poeziyası. Bakı: Elm, 1976.
# Azərbaycan klassik ədəbiyyatında işlədilən ərəb və fars sözləri lüğəti. Bakı: Maarif, 1981, 280 səh.
# Günləri sayıram. Bakı: Yazıçı, 1982, 88 səh.
# Ürəkdən gələn səslər. Bakı: Yazıçı, 1986, 128 səh.
# Deyilən söz yadigardır (üç cilddə). Bakı: Yazıçı, 1987, 350 səh.

## Tərcümələri
(fars və ərəbcədən)
# Xarici yumor. Bakı: Azərnəşr, 1964, 108 səh.
# Behiştin narları. Bakı: Azərnəşr, 1968, 166səh.
# Gəlin birlikdə gülək. Bakı: Azərnəşr, 1970, 112 səh.
# Dünya xalqlarının yumoru. Bakı: Azərnəşr, 1976, 128 səh.

## İstinadlar
Tağı Tağıyev

**Tağı Əzizağa oğlu Tağıyev** () — Azərbaycan SSR xalq rəssamı.

## Həyatı
Tağı Əzizağa oğlu Tağıyev 1917-ci il noyabr ayının 7-də Bakı şəhərində anadan olmuşdur. Tağı Tağıyev 1931–1935-ci illərdə Azərbaycan Dövlət Rəssamlıq Texnikumunda, daha sonra isə 1940–1941-ci illərdə Moskva Rəssamlıq İnstitutunda oxumuşdur. O, əsasən tematik tablolar, natürmort, portret, mənzərə və məişət səhnələrinin müəllifidir. Azərbaycanda realist boyakarlığının yaradıcılarından olan Tağıyev portret ustası kimi daha məşhurdur. Yaradıcılığında tarixi mövzular və tarixi şəxsiyyətlərin təsviri, əmək adamlarının obrazı və əməyin tərənnümü, doğma təbiətin təsviri mühüm yer tutur. Misal olaraq "Koroğlu dəsgahı", "Poladəridən", "Qaynaqçı", "Göy-göl", "Qarlı yollar"ı qeyd etmək olar. Tağı Tağıyev bir çox xarici – Türkiyə, Yunanıstan, İtaliya, Fransa, İspaniya və s. ölkələrdə olmuş və onların həyatına dair tablolar çəkmişdir. Rəssamın ən yaxşı əsərləri "Uşaqlıq xatirələri", "Abşeron silsiləsi", "El gözəli", "Qarayanız qız" və bir çox rəsm əsərləri Praqa, Pekin, Dakar, Bağdad və s. şəhərlərdə nümayiş etdirilmişdir. T.Tağıyevin yaratdığı "Qara Qarayev" və "Səttar Bəhlulzadə" tabloları dünyanın bütün sərgi salonlarında uğurla nümayiş olunub. O, 1954-cü ildə Avropa, Afrika ölkələrinə səyahətə getmiş, dinindən, dilindən asılı olmayaraq insanları, onların ideyalarını, arzularını bədii boyalarla təsvir etmişdi. Həmin səfərdən sonra yaratdığı "Afrikalı qız" və "Salam, yeni dünya" əsərlərinə bu gün də maraqla baxılır. Bu əsərlərdə zülmə, tabeçiliyə, əsarətə dözməyənlərin duyğuları ustalıqla təsvir olunub. Tağı Tağıyevin əsərləri Şərq Xalqları İncəsənəti Muzeyi (Moskva), Rüstəm Mustafayev adına Azərbaycan Milli İncəsənət Muzeyi, Azərbaycan Dövlət Rəsm Qalereyası və s. muzeylərdə saxlanılır. Yaradıcılıq xidmətlərinə görə onun əməyi yüksək qiymətləndirilmişdir. Əməkdar incəsənət xadimi, respublikanın Xalq rəssamı fəxri adlarına layiq görülmüşdür.

Tağı Tağıyev 27 iyun 1993-cü ildə Bakı şəhərində vəfat etmişdir.

## Mükafatları
* "Şərəf nişanı" ordeni — 9 iyun 1959
* "Azərbaycan SSR əməkdar incəsənət xadimi" fəxri adı — 6 oktyabr 1961
* "Azərbaycan SSR xalq rəssamı" fəxri adı — 1 dekabr 1982

## İstinadlar
Turan Cavid

**Turan Cavid** — C. Cabbarlı adına Azərbaycan Dövlət Teatr Muzeyinin direktoru, şair Hüseyn Cavidin qızı.

## Həyatı
Turan Cavid Hüseyn Cavid qızı 2 oktyabr 1923-cü ildə Bakı şəhərində anadan olmuş, 1940-cı ildə Bakı şəhəri 189 N-li məktəbi, 1950-ci ildə isə Azərbaycan Dövlət Teatr İnstitutunu fərqlənmə diplomu ilə bitirmişdir. Müharibə illərində — 1942–1943-cü illərdə Azərbaycan Radio Verilişləri Komitəsində arxivarius, 1943–1944-cü illərdə həmin komitədə məsul redaktor, 1944–1945-ci illərdə Nizami adına Ədəbiyyat Muzeyində kiçik elmi işçi, 1945–1949-cu illərdə Azərbaycan Dövlət Teatr İnstitutunun Teatrşünaslıq fakültəsində baş laborant, 1950–1953-cü illərdə müəllim (1983-cü ilə kimi), 1953–1967-ci illərdə, eyni zamanda C. Cabbarlı adına Azərbaycan Dövlət Teatr Muzeyində elmi işçi, 1968–1991-ci illərdə həmin muzeyin direktoru vəzifələrində çalışmışdır. Hüseyn Cavidin ev muzeyi yarandığı gündən ömrünün sonuna qədər həmin muzeyə rəhbərlik etmişdir. Muzeyin yaradılmasında, eksponatların toplanıb sərgiyə hazırlanmasında, onların tədqiqi və təbliğ edilməsində çox böyük xidmətləri olmuşdur. Onun gərgin əməyi nəticəsində bu gün muzeyin əsas fondunda 5000, elmi-köməkçi fondlarında isə 300-dən artıq eksponat toplanmışdır. O, Hüseyn Cavidin ev muzeyinin ekspozisiya və fonotekasını Hüseyn Cavid irsinə aid yeni audio və video yazılarla zənginləşdirmişdir.

Turan xanım Hüseyn Cavidin 120 illik yubileyi ərəfəsində H. Cavidin əsərlərini öz qələmindən çıxan kimi, onun üslubunda latın qrafikası ilə nəşr edilməsi üçün böyük zəhmət çəkmişdir.

Turan Cavid "Əməkdar mədəniyyət işçisi" fəxri adına layiq görülmüş, "Əmək rəşadətinə görə" medalı, Azərbaycan Milli Elmlər Akademiyasının "Fəxri Fərmanı" ilə təltif edilmişdir, Azərbaycan Respublikası Prezidentinin fərdi təqaüdçüsü olmuşdur.

2004-cü il sentyabrın 12-də ömrünün 81-ci ilində vəfat etmişdir.

## Filmoqrafiya
# Cavid ömrü (film, 2007)
# Cavidi xatırlarkən (film, 1982)
# Əbədiyyət elçisi (film, 2005)
# Qayıdış (film, 1992)
# Liderlik missiyası. 1-ci hissə (film, 2008)
# Memar (film, 2006)
# Səma şairi (film, 2003)
# Tikdim ki, izim qala (film, 1997)
# Topal Teymur (film, 1983)

## Həmçinin bax
* Ərtoğrol Cavid
İrkutsk

**İrkutsk** () — Rusiyada şəhər, İrkutsk vilayətinin inzibati mərkəzi. Sibirin ən böyük şəhərlərindən biridir. Moskvaya dəmiryolundan 5185 km məsafədədir. 2002-ci il siyahıya almasına əsasən İrkutsk şəhərinin əhalisinin sayı 593.604 nəfərdir.

## Tarixi
### Ostroq

Şəhər öz tarixinin əsasını İrkutsk kremli olan Ostroqdan götürür. Bu tikili Yenisey qubernatoru olan Poxabov Yakobun 6 iyul 1661-ci il tarixli göstərişi ilə tikilib. İrkut çayının Anqara çayına töküldüyü sahili kənd təsərrüfatı və maldarlıq üçün münbit olduğu aşkar olundu. Çay Yeniseylə Baykal arasında əlaqəni təmin edirdi. Ostroqun təməlinin qoyulduğu gün Poxabov məruzə edir: *"Bura ən yaxşı yerdir, əkinçilik, maldarlıq, balıqçılıq — hər şey yaxındadır; və həmçinin Ostroq üçün başqa yer də yoxdur — ərazilər çöllükdür."* 

İrkutsk şəhərinin əsasının qoyulması tarixi və yeri naməlum qalmaqdadır:versiyalardan birində deyilir ki, İrkut çayının mənsəbində 1652-ci ildə ruslar tərəfindən qurulmuş qışlaq var idi.

## Qardaş şəhərlər
*  Şanxay, Çin Xalq Respublikası
*  Kanazawa, Yaponiya
*  Eugene, Oregon, ABŞ
*  Ulan Bator, Monqolustan

## Qalereya

Image:Kazansky Church Irkutsk.jpg|Kazansky Kilisəsi
Image:Irkutsk station.jpg|Irkutsk Dəmiryolu İstasyonu
Image:Н. Ф. Добровольский. Переправа через Ангару в Иркутске.jpg|*Crossing the Angara at Irkutsk* (1886)


## İstinadlar

## Xarici keçidlər

* Rəsmi vebsaytı 
* Flickr Irkutsk Fotoları 
* Irkutskun Modern Fotoları 
* Kyzyl 
* Baikal Club (İngilis dilində) Məqalələr…
Mişkinaz Cavid

**Cavid Mişkinaz Molla Hüseyn qızı** () — məşhur xəttat, Görkəmli Azərbaycan şairi və dramaturqu Hüseyn Cavidin həyat yoldaşı.

## Həyatı

Mişkinaz Cavid H. Cavidin ilk oxucusu olmuş, onların üzünü köçürmüşdür. "İblisin intiqamı" pyesinin onun xətti ilə köçürülmüş surəti olmasaydı, böyük şair və dramaturqun repressiya qurbanı olmuş başqa əsərləri kimi, bu əsər də itəcəkdi.

Hüseyn Cavidin həbsindən sonra tikiş artelində işləmiş, mənzilləri əlindən alınmış, məşəqqətli günlər yaşamışdır. Lakin bu qeyrətli qadın bütün əzab-əziyyətlərə mərdliklə sinə gərərək dahi ərinin şərəf və ləyaqətini uca tutmuşdur. Hüseyn Cavidlə bağlı xatirələrinin bir qismi çap olunmuş, bir qismi isə böyük şairin Bakıdakı ev-muzeyində saxlanılır. Məzarı Naxçıvan şəhərindədir.

* Şair Hüseyn Cavidin həyat yoldaşıdır.
* Turan Cavidin anasıdır.
* Ərtoğrol Cavidin anasıdır.

## İstinadlar

## Həmçinin bax
Vaqif Gərayzadə

**Vaqif Əzizağa oğlu Gərayzadə** () — Azərbaycan bəstəkarı, fəlsəfə elmləri üzrə fəlsəfə doktoru, dosent, Azərbaycan Respublikasının əməkdar incəsənət xadimi (2011). Müxtəlif janrlarda, o cümlədən caz, pop musiqisində mahnı və musiqilərin müəllifidir. Bir sıra beynəlxalq festival və müsabiqələrin laureatı, "Aypara", "W-trio", "Şeron" musiqi qruplarının yaradıcısı, "Şərq ulduzları" və "Şərq çırağı" vokal qruplarının rəhbəri olmuşdur.

## Həyatı və fəaliyyəti
Vaqif Gərayzadə 27 mart 1961-ci ildə Bakıda anadan olub. O, ilk musiqi təhsilini 1971–1976-cı illərdə Bakının Razin qəsəbəsindəki 4 saylı 5 illik musiqi məktəbinin fortepiano sinfində alıb. 1983–1987-ci illərdə Azərbaycan Dövlət İncəsənət İnstitutunun "Kütləvi tamaşalar rejissoru" fakültəsini bitirərək, 1993–1997-ci illərdə təhsilini bu ali məktəbin aspiranturasında davam etdirib. Azərbaycan Dövlət Konsert Birliyində, Filarmoniyada işləyib. Mədəniyyət və İncəsənət Universiteti mədəniyyət tarixi və nəzəriyyəsi kafedrasının müəllimi, həmçinin "Estrada — populyar musiqi" kafedrasının təşəbbüskarı və ilk müdiri olub.

Müxtəlif janrlarda, o cümlədən caz, pop musiqisində əsərlərin müəllifidir.

Vaqif Gərayzadə fəlsəfə elmləri üzrə fəlsəfə doktoru, dosentdir.

1994 və 2000-ci ilin may ayında indiki, H. Əliyev adına Respublika Sarayında Vaqif Gərayzadənin yaradıcılıq gecəsi keçirilmişdir.

Azərbaycan Respublikası Prezidentinin 15 sentyabr 2011-ci il tarixli fərmanı ilə Azərbaycan Respublikasının əməkdar incəsənət xadimi fəxri adına layiq görülmüşdür.

Ailəlidir, 2 övladı var.

## Hit mahnıları

## Diskoqrafiya
#  albomu (1997)
# Vagif Gerayzadeh 2002 (vol.1 & vol.2)
# Music collection (EP Album 2022)

## Filmoqrafiya
* "Əsgərlər unudulanda ölürlər" (sənədli film)

## İstinadlar
Bəhram Nəsibov

**Bəhram Nəsibov** (*Bəhram Paşa oğlu Nəsibov*; ) — bəstəkar, şair, tarzən və gitaraçı.

## Həyatı
Bəhram Nəsibov 1942-ci il iyunun 22-də Füzuli rayonunun Aşağı Rəfədinli kəndində anadan olub. 12 yaşı olanda atasını itirir. 1962–1967-ci illərdə Azərbaycan Dövlət İncəsənət İnstitutunun musiqili komediya şöbəsində Soltan Hacıbəyovun kursunda təhsil alıb. İlk dəfə mahnı yazmağa da həmin illərdə başlayıb. O vaxtlar yazdığı ilk mahnısı "Qarabağ" dillər əzbəridir. Bundan sonra bir-birinin ardınca "Sən də həmdəm, mən də həmdəm", "Var gülüşündə", "Şahnaz" təsnifi kimi məşhurlaşan "Deyin hardadır", "Səni qəmli görəndə", "Gecələr", "Bəxtəvər gəlin", "Ay gecikən məhəbbətim", "Qurban olum", "Sən güləndə", "Vuruldum, ay qız", "Xatirəsən", "Gəl inad etmə" və digər mahnılarını yazıb. Ümumilikdə 300-ə yaxın mahnısı var. Uzun illər bu mahnılar xalq mahnısı və müxtəlif təsnif adı altında təqdim edilib. Sonradan mahnılar Azərbaycan Respublikası Müəllif Hüquqları Agentliyində müəllifin adına qeydiyyatdan keçib. Əksər mahnıların sözlərini də özü yazıb. B.Nəsibov həm də tarda və gitarada gözəl ifa edirdi. Bundan əlavə Bəhram Nəsibov çoxlu sayda şeirlər, bəhri-təvillər, uşaq mahnılarının müəllifidir.

1993-cü ildə Füzuli rayonunun işğalından bir neçə gün sonra beyninə qan sızıb. 5 il xəstə yatan şair, 1998-ci ildə vəfat edib.

## Repertuarındakı musiqilər
* Ay dəli ceyran!
* Ay gecikən məhəbbətim
* Ay sevgilim, hardasan?
* Bacılar
* Bəxtəvər gəlin
* Deyin, hardadır!
* Dənizdə qağayı
* Eşqimin baharı
* Ey anam Bakı!
* Gecələr
* Gəl, inad etmə böylə!
* Gözləri xumarım
* Gözləyirəm yolunu
* Güldən incəsən
* Xatirəsən
* Xatırla məni (Barı yada sal mənə)
* İlk müəllimim
* Qadan mən alım / İlk baharımsan
* Qal, sənə qurban!
* Qarabağ
* Qayıt, sevgilim
* Mələksən
* Nədən yad olmuşam?
* Nədir xəyalın?
* Ötən gənclik
* Peyman etdik
* Saf eşqim
* Sahildə
* Sevdalı yar
* Sevimli dilbərim
* Sən güləndə
* Sən də həmdəm, mən də həmdəm
* Səni qəmli görəndə
* Sənsiz yaşaya bilmirəm
* Vəfalısan, gözəlim
* Var gülüşündə
* Vuruldum, ay qız!..
* Yad ellərdə
* Yar gəldi
* Yoxdur cahanda

## İstinadlar

## Xarici keçidlər
* Baba Mahmudoğlu (Mirzəyev) - Ay sevgilim hardasan (Sevən canım sənə qurban)
* Bəhram Nəsibovun xatirə gecəsi
* Niyaməddin Musayev - Şahnaz təsnifi (Deyin hardadır)
Mehriban Hüseynova

**Mehriban İsmayıl qızı Hüseynova** (d.17 may 1977) — azərbaycanlı aktrisa.

## Həyatı
Mehriban İsmayıl qızı Hüseynova 17 may 1977-ci ilə anadan olmuşdur. 28 iyun 1995-ci ildə Azərbaycan Dövlət Mədəniyyət və İncəsənət Universitetinin «Dram və kino aktyorluğu» fakültəsini bitirib.

## Fəaliyyəti
1999-cu ildən etibarən böyük səhnədə fəaliyyət göstərir. 1 dekabr 2000-ci ildən Azərbaycan Dövlət Gənc Tamaşaçılar teatrının aktrisasıdır.

## Teatroqrafiya
#Nərgiz – («Qaraca qız» S.S.Axundov, A.Şaiq) 
#Diva - («Cənnətin üç alması» N.Kazımov)
#Oğru - («Lotereya» M.B.Marinye)
#Rəqqasə - («Ələddinin sehrli çırağı» N.Kazımov)
#Dilənçi qadın - («Olmuş əhvalat» A.Babayev)
#Rəqqasə - («Dədəm Qorqud» Ə.Dəmirçizadə)
#Səkinə xala - («Ağ Dəvə» Elçin)
#Qadın - («Mahmud və Məryəm» Elçin)
#Gülzar - («Ölüm hökmü» Elçin)
#Tülkü - («Çal, oyna» İ.Coşğun)
#Adriana – («Səhvlər komediyası» V.Şekspir)
#Klaudia - («Zorro» İspan xalq rəvayələrinin motivləri əsasında) 
#Melitos – («Ezop» Q. Fiqeyredo) 
#Xədicə xala - («Mustafa» O.Asena) 
#Sona xanım - («Hacı Qara» M.F.Axundov) 
#Güllü – («Mağara» A. Həsənoğlu)
#Rəqqasə əcinnə – («Pəri Cadu», Ə.B.Haqverdiyev)
#Toyuq – («Pişiyin evi», S.Marşak)
#Mariya Adamovna – («Hekayəti-xırs-quldurbasan» M.F.Axundov)
#Missis Roz – («Oliver Tvistin macəraları» Ç.Dikkens)
#Mələk – («Romeo və Cülyetta» U.Şekspir)
#Ağabacı – («Buzovna kəndinin əhvalatları» Elçin)
#Keçibanu – («Şəngülüm, şüngülüm, məngülüm» M.Müşfiq)
#Xanım – («Danışan gəlincik» A.Şaiq)
#Zabitə - (“Sarıköynəklə Valehin nağılı” İ.Əfəndiyev)

## Filmoqrafiya
#Biz qayıdacağıq (film, 2007)(tammetrajlı bədii film)
#Qızlar (film, 2007) (bədii serial) (rol: redaksiya işçisi)
#2 (film, 2009) (qısametrajlı bədii film) (rol: müəllimə)
#Cavad xan (film, 2009)(tammetrajlı bədii film)
#Çölçü (film, 2012)(tammetrajlı bədii film)
#Muradına çatan Günəş (bədii serial)
#Tək olanda qorxma... (teleserial, 2013) (bədii serial)
#Qisas (teleserial, 2014)(bədii serial)
#2 ömür (film, 2016-2017) (bədii serial) (rol: Nazilə həkim)
#Zəng (film, 2014)(tammetrajlı bədii film) (rol: Nəzakət)

## İstinadlar
Sarıcalar (Saatlı)

**Sarıcalar** — Azərbaycan Respublikasının Saatlı rayonunun Sarıcalar kənd inzibati ərazi dairəsində kənd.

## Əhalisi
Əhalisinin sayı 2780 nəfərdir.

## Toponimikası
Muğan düzündədir. Əsl adı Sancalılardır. Sonralar təhrif olunaraq Sancalar formasına düşmüşdür. Yaşayış məntəqəsi bəhmənli tayfasının sarıcalı (sarıcaəlili) qolunun məskunlaşması nəticə­sində yaranmışdır.

## Həmçinin bax
* Saatlı rayonu
* Muğan düzü

## İstinadlar
Azər Qismət

**Azər Qismət** (tam adı: *Azər Həsənağa oğlu Məmmədov*; ) — azərbaycanlı yazıçı, publisist, televiziya aparıcısı, 2001-ci ildən Azərbaycan Yazıçılar Birliyinin üzvü.

## Həyatı
Azər Məmmədov 1972-ci il oktyabrın 9-da Sabirabad şəhərində anadan olmuşdur. Burada 5 saylı orta məktəbi bitirdikdən sonra Sabirabad rayonunda Təsərrüfatlararası Tikinti İdarəsində fəhləlik etmişdir (1989–1991). Bakı Dövlət Universitetinin Jurnalistika fakültəsini telejurnalistika ixtisası üzrə bitirib (1991–1996). Universitet illərində BMTİ teleşirkətində çalışıb, "Telebenefis" və Xəbərlər verilişlərinin aparıcısı olub. Tələbə ikən Azərbaycanda ilk dəfə azərbaycandilli Şən və Hazırcavablar Klubunun təsisçilərindən biri kimi tanınıb. UŞU (Universitetin Şən Uşaqları) komandasının ssenari müəllifi kimi fəaliyyət göstərib. Parodiyalar üzrə diplomları var. Ordu sıralarında hərbi xidməti borcunu yerinə yetirmişdir. (1997–1998). *[[168 saat (qəzet)|168 saat]]* qəzeti redaksiyasında redaktor (1998–2000), "Bizim əsr" qəzetində müxbir (2000–2002) işləmişdir.

Uşaq yaşlarından bədii yaradıcılığa həvəs göstərmişdir. İlk mətbu yazısı *[[Azərbaycan pioneri (qəzet)|Azərbaycan pioneri]]* qəzetində çıxmışdır (1981). Bundan sonra dövri mətbuatda və almanaxlarda hekayə, novella və məqalələrlə çıxış etmişdir.

"Duman" hekayə və novellalar, "Çuğullar" və Sankt-Peterburqda rus dilində dərc edilmiş "Mən məşuqam" romanlarının müəllifidir. Ədəbiyyat üzrə Prezident təqaüdçüsüdür.
2016-cı ildə Azərbaycanda keçirilən hekayə yarışmasına qatılıb, münsiflər heyətinin yekdil qərarına əsasən 400 nəfər arasından 1-ci yerə layiq görülüb. "Hamilə dəli" hekayəsi MDB ölkələri üzrə keçirilən "Sodrujestva" ədəbiyyat müsabiqəsində 2-ci yer tutub. Hekayə, novella və publisistik məqalələri Yaponiya, İran, Rusiya, Qazaxıstan, Ukrayna, Polşa, Çexiya və Macarıstanın ədəbi portallarında dərc edilib.

Xidmətlərinə görə "İlin debütant yazarı" diplomuna və bir sıra fəxri tərifnamələrə layiq görülmüşdür.

ANS-media və yayım şirkətində *[[Xəbərçi (veriliş, 1991)|Xəbərçi]]* və *[[İç Xəbər (veriliş)|İç xəbər]]* verilişlərinin aparıcısı olub. Hazırda AzTV-nin Ədəbi-dram üzrə baş redaktorudur.

## Filmoqrafiya
# Kənd saatı (veriliş, 2007)

## Mükafatları
* "Tərəqqi" medalı — 21.07.2025
* 2017-ci ildə Azərbaycanda keçirilən hekayə müsabiqəsində "Hamilə dəli" hekayəsi ilə 1-ci yerə layiq görülüb.
* MDB ölkələri üzrə hekayə müsabiqəsində gümüş medala layiq görülüb.

## İstinadlar

## Xarici keçidlər

* Azər Qismətin Facebook profili
* 
*